
Ministru kabineta sēdes protokollēmums

Informatīvais ziņojums "Informatīvais ziņojums par grāmatvedības un personāla lietvedības funkciju centralizāciju valsts pārvaldē"

· 1. Pieņemt zināšanai informatīvo ziņojumu.
· 2. Atzīt par aktualitāti zaudējušu Ministru kabineta 2019. gada 17. septembra sēdes protokollēmuma (prot. Nr. 42  27. §) “Informatīvais ziņojums "Valsts pārvaldes reformu plāns 2020. Progresa ziņojums 2018/2019"” 4. punktā doto uzdevumu.
· 3. Valsts kancelejai sadarbībā ar Finanšu ministriju (Valsts kasi) līdz 2022. gada 20. decembrim, pamatojoties uz Eiropas Savienības Tehniskā atbalsta instrumenta projekta ietvaros sasniegtajiem rezultātiem, sagatavot un finanšu ministram noteiktā kārtībā iesniegt izskatīšanai Ministru kabinetā konceptuālo ziņojumu "Vienoto pakalpojumu centra koncepts", kurā ietverti priekšlikumi, kas izriet no detalizētas, ciešā sadarbībā ar valsts tiešās pārvaldes iestādēm veiktas izpētes attiecībā uz resoru iespējamiem ierobežojumiem pārejai uz centralizētu modeli, par:
· 3.1. iestāžu tvērumu centralizācijas modelī, kas balstīts gan uz izmaksu ieguvumu aprēķinu, gan ņemot vērā nozaru iespējamos ierobežojumus;
· 3.2. vienoto pakalpojumu centra izveidi;
· 3.3. laika grafiku, kādā iestādēm pakāpeniski jāpāriet uz centralizēto modeli, ņemot vērā Atveseļošanas un noturības mehānisma plānā noteikto.
· 4. Noteikt, ka ministrijām un to padotības iestādēm, kurām nav ierobežojumu sadarbībai ar Vienoto pakalpojumu centru, pēc Finanšu ministrijas (Valsts kases) vai Valsts kancelejas uzaicinājuma ir jāiesaistās nozarei specifisku grāmatvedības uzskaites, personāla lietvedības un cilvēkresursu vadības procesu izstrādē.
· 5. Noteikt, ka ministrijas un to padotības iestādes līdz Vienoto pakalpojumu centra koncepta apstiprināšanai var pieteikties grāmatvedības un personāla lietvedības uzskaites informācijas sistēmas pakalpojumam un Valsts kasei jānodrošina minētais pakalpojums, savstarpēji vienojoties par pakalpojuma sniegšanas uzsākšanas laiku.
· 6. Pieņemt zināšanai, ka šī protokollēmuma 3. punktā veicamās aktivitātes tiek pamatā finansētas no Latvijas Atveseļošanas un noturības mehānisma plānam paredzētā finansējuma 13,44 miljonu euro apmērā, kas paredzēts Finanšu ministrijai (Valsts kasei) un 1,68 miljonu euro apmērā, kas paredzēts Valsts kancelejai, kā arī no Eiropas komisijas Strukturālo reformu atbalsta ģenerāldirektorāta tehniskā atbalsta instrumenta.

